pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับเอกอัครราชทูตญี่ปุ่นประจำประเทศไทย
วันพฤหัสบดีที่ 30 มีนาคม 2560
รัฐมนตรีว่าการกระทรวงยุติธรรม ให้การต้อนรับเอกอัครราชทูตญี่ปุ่นประจําประเทศไทย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ให้การต้อนรับ H.E. Mr.Shiro Sadoshima เอกอัครราชทูตวิสามัญผู้มีอํานาจเต็มแห่งญี่ปุ่นประจําประเทศไทย พร้อมคณะ
เมื่อวันพุธที่ ๒๙ มีนาคม ๒๕๖๐ เวลา ๑๑.๐๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้การต้อนรับ H.E. Mr.Shiro Sadoshima
เอกอัครราชทูตวิสามัญผู้มีอํานาจเต็มแห่งญี่ปุ่นประจําประเทศไทย พร้อมคณะ
เข้าเยี่ยมคารวะเนื่องในโอกาสที่รัฐมนตรีว่าการกระทรวงยุติธรรมเข้ารับตําแหน่งหน้าที่ใหม่
โดยทั้งสองฝ่ายได้แสดงความพร้อมที่จะเพิ่มพูนความร่วมมือระหว่างสองประเทศให้แน่นแฟ้นยิ่งขึ้น
และเกิดผลเป็นรูปธรรมต่อไป
รัฐบาลไทย-ข่าวทำเนียบรัฐบาล-รมว.วธ.เป็นประธานในพิธีเจริญพระพุทธมนต์ และพิธีทำบุญตักบาตร พร้อมทั้งลงนามถวายพระพร ในกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันพฤหัสบดีที่ 6 สิงหาคม 2563
รมว.วธ.เป็นประธานในพิธีเจริญพระพุทธมนต์ และพิธีทําบุญตักบาตร พร้อมทั้งลงนามถวายพระพร ในกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
รมว.วธ.เป็นประธานในพิธีเจริญพระพุทธมนต์ และพิธีทําบุญตักบาตร พร้อมทั้งลงนามถวายพระพร ในกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันที่ ๕ สิงหาคม ๒๕๖๓ เวลา ๐๘.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีเจริญพระพุทธมนต์ และพิธีทําบุญตักบาตร พร้อมทั้งลงนามถวายพระพร ในกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๓ โดยมี นายสมเกียรติ ศรลัมพ์ ผู้ช่วยรัฐมนตรีประจํานายกรัฐมนตรี (ปฏิบัติหน้าที่กระทรวงวัฒนธรรม) นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรม เข้าร่วมพิธี ณ บริเวณด้านหน้าอาคารวัฒนธรรมวิศิษฏ์ ชั้น ๑ กระทรวงวัฒนธรรม กรุงเทพฯ
ในการนี้ รัฐมนตรีว่าการกระทรวงวัฒนธรรม พร้อมด้วยผู้บริหารกระทรวงวัฒนธรรม ร่วมชมนิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และเยี่ยมชมกิจกรรมจิตอาสาบริจาคโลหิต ณ บริเวณห้องโถง ชั้น ๑ อาคารวัฒนธรรมวิศิษฏ์ กระทรวงวัฒนธรรม กรุงเทพฯ
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  28 พฤษภาคม 2561
วันจันทร์ที่ 28 พฤษภาคม 2561
สรุปข่าวการประชุมคณะรัฐมนตรี  28 พฤษภาคม 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ก.แรงงาน จับมือ ก.ดิจิทัลฯ ส่งเสริมความร่วมมือด้านเศรษฐกิจการแรงงาน
วันพุธที่ 19 กุมภาพันธ์ 2563
ก.แรงงาน จับมือ ก.ดิจิทัลฯ ส่งเสริมความร่วมมือด้านเศรษฐกิจการแรงงาน
กระทรวงแรงงาน ร่วมกับ กระทรวงดิจิทัลเพื่อเศรษฐกิจและสังคม ลงนามข้อตกลงความร่วมมือว่าด้วยการส่งเสริมการพัฒนาบุคลากรด้านการวิเคราะห์และการใช้ประโยชน์ข้อมูลขนาดใหญ่ด้านแรงงาน พัฒนาความร่วมมือทางวิชาการและการนําข้อมูลเศรษฐกิจการแรงงานประกอบการตัดสินใจในเช
วันที่ ๑๙ กุมภาพันธ์ ๒๕๖๓ เวลา ๑๓.๐๐ น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน และนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานในพิธีลงนามความร่วมมือว่าด้วยการส่งเสริมการพัฒนาบุคลากรด้านการวิเคราะห์และการใช้ประโยชน์ข้อมูลขนาดใหญ่ด้านแรงงาน ซึ่งมีเป้าหมายเพื่อพัฒนาความร่วมมือทางวิชาการในการยกระดับศักยภาพแรงงานและขีดความสามารถของกระทรวงแรงงาน ในการนําข้อมูลเศรษฐกิจการแรงงานประกอบการตัดสินใจเชิงนโยบายบนหลักฐานเชิงประจักษ์ โดยมีนายสุทธิ สุโกศล ปลัดกระทรวงแรงงาน และ นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นผู้แทนลงนามในบันทึกข้อตกลงความร่วมมือฯ ณ ห้องประชุม ๗๐๗ A ชั้น ๗ อาคารสํานักงานส่งเสริมเศรษฐกิจดิจิทัล (DEPA)
รมว.แรงงาน กล่าวว่า สาระสําคัญของบันทึกข้อตกลงความร่วมมือในครั้งนี้ กระทรวงแรงงาน กับ กระทรวงดิจิทัลเพื่อเศรษฐกิจและสังคม โดยสถาบันส่งเสริมการวิเคราะห์และบริหารข้อมูลขนาดใหญ่ (Government Big Data Institute: GBDi) จะร่วมกันสร้างและพัฒนาเครือข่ายบุคลากรด้านการวิเคราะห์ข้อมูล เพื่อพัฒนาภาครัฐให้เป็นองค์กรที่ขับเคลื่อนด้วยปัญญา (Intelligent Organization) พัฒนาการบริหารจัดการข้อมูลของประเทศให้เป็นระบบและครบวงจร (Data Management Life Cycle) เพิ่มประสิทธิภาพการวิเคราะห์และนําข้อมูลเศรษฐกิจการแรงงานมาสร้างคุณค่าในการพัฒนาประเทศให้มั่นคง มั่งคั่ง และยั่งยืน การตัดสินใจบนหลักฐานเชิงประจักษ์ รวมทั้งการสร้างนวัตกรรมบริการสาธารณะที่ตอบสนองความต้องการของประชาชนและทุกภาคส่วนอย่างเป็นรูปธรรม ซึ่งกระทรวงแรงงานจะอนุญาตให้กระทรวงดิจิทัลเพื่อเศรษฐกิจและสังคม โดย GBDi เผยแพร่หรือประชาสัมพันธ์กรณีศึกษา (Use Cases) ที่ร่วมดําเนินการกับกระทรวงแรงงานต่อสาธารณะได้ เพื่อเป็นตัวอย่างให้แก่หน่วยงานภาครัฐอื่น ๆ ซึ่งจะเป็นจุดเริ่มต้นของความร่วมมือทางวิชาการของทั้งสองหน่วยงานในการยกระดับศักยภาพแรงงาน
ด้าน นายสุทธิ สุโกศล ปลัดกระทรวงแรงงาน กล่าวเพิ่มเติมว่า กระทรวงแรงงานในฐานะหน่วยงานที่มีพันธกิจเกี่ยวข้องกับบริหารจัดการแรงงาน ซึ่งเป็นงานสําคัญอย่างยิ่งที่ส่งผลต่อการพัฒนาประเทศ ได้เล็งเห็นความสําคัญของการใช้ข้อมูลสารสนเทศ เพื่อเป็นเครื่องมือประกอบการกําหนดนโยบายและมาตรการต่าง ๆ ในการพัฒนาศักยภาพของแรงงานให้ก้าวทันต่อการเปลี่ยนแปลงของเทคโนโลยีและนวัตกรรมในโลกยุคปัจจุบัน ดังนั้นการพัฒนาการบริหารจัดการฐานข้อมูลสารสนเทศ รวมทั้งการพัฒนาศักยภาพของผู้ปฏิบัติงานที่เกี่ยวข้องกับการวิเคราะห์ข้อมูลที่เกี่ยวข้องในทุกมิติของโลกแห่งการทํางาน ไม่ว่าจะเป็นการคาดการณ์แนวโน้มของตลาดแรงงาน การวิเคราะห์อุปสงค์อุปทานแรงงาน สภาพการจ้างงาน ค่าจ้าง หลักประกันและการคุ้มครอง จึงมีความจําเป็นอย่างยิ่งในการดําเนินงานของกระทรวงแรงงานบนพื้นฐานหลักฐานเชิงประจักษ์
รัฐบาลไทย-ข่าวทำเนียบรัฐบาล-รมช.มนัญญา เยี่ยมชมสหกรณ์การเกษตรเกาะยาว
วันจันทร์ที่ 16 มีนาคม 2563
รมช.มนัญญา เยี่ยมชมสหกรณ์การเกษตรเกาะยาว
รมช.มนัญญา เยี่ยมชมสหกรณ์การเกษตรเกาะยาว
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วย นายพิเชษฐ์ วิริยะพาหะ อธิบดีกรมส่งเสริมสหกรณ์ รวมทั้งข้าราชการในสังกัดกระทรวงเกษตรและสหกรณ์ ลงพื้นที่ตรวจเยี่ยมผลการดําเนินงานสหกรณ์การเกษตรเกาะยาว จํากัด ตําบลเกาะยาวน้อย อําเภอเกาะยาว จังหวัดพังงา
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ กล่าวว่า ตามที่นโยบายกระทรวงเกษตรและสหกรณ์ ส่งเสริมให้เกษตรกรทําการเกษตรแบบแปลงใหญ่ ซึ่งสหกรณ์การเกษตรเกาะยาว มีผลงานที่สําคัญคือโครงการส่งเสริมการทําเกษตรแปลงใหญ่พืชเศรษฐกิจหลัก โดยรวมกลุ่มเกษตรกรผู้ปลูกยางพารา เพื่อจัดหาปัจจัยการผลิตร่วมกัน ได้แก่ ปุ๋ยเคมี ปุ๋ยผสม อุปกรณ์ทางการเกษตร มีการส่งเสริมความรู้ให้แก่เกษตรกรในการประกอบอาชีพ เพื่อลดต้นทุนและเพิ่มผลผลิตยางก้อนถ้วยที่มีคุณภาพ และหาแนวทางในการพัฒนาด้านการตลาด เพื่อให้สมาชิกและเกษตรกรขายผลผลิตได้ในราคาที่สูงขึ้น โดยการประสานพ่อค้ารายใหญ่เพื่อรวมกันขาย นอกจากนี้ยังมีการดําเนินงานโครงการส่งเสริมการทําการเกษตรผสมผสานและเกษตรทฤษฎีใหม่ เพื่อพึ่งตนเองของเกษตรกรรายย่อย คือ การส่งเสริมให้สมาชิกทําเกษตรแบบผสมผสานและทําเกษตรตามแนวเกษตรทฤษฎีใหม่ ทําให้สมาชิกส่วนใหญ่ มีการปลูกข้าว และผักสวนครัวไว้บริโภคกันเอง
"สหกรณ์การเกษตรเกาะยาว ถือว่ามีการดําเนินการมาอย่างยาวนานเป็น และเป็นส่วนสําคัญในการสร้างรายได้และกระจายสินค้าของคนในชุมชนท้องถิ่น ขอให้รักษาและขับเคลื่อนการดําเนินงานด้วยการช่วยเหลือกันเองภายในกลุ่ม ต้องดูแลตัวเองได้อย่างครบวงจร ทั้งนี้การตั้งกลุ่มเกษตรอินทรีย์ถือเป็นรายได้อีกทางหนึ่ง นอกจากการทําเกษตรไม้ยืนต้น หากทางสหกรณ์การเกษตรเกาะยาวมีความสนใจทางกระทรวงและสหกรณ์พร้อมให้การสนับสนุนและพร้อมดําเนินการกับหน่วยงานที่เกี่ยวข้อง" รมช.กล่าว
จากนั้นรัฐมนตรีช่วยว่าการกระทรวงเกษตรและสหกรณ์ได้มอบใบรับรองมาตรฐานการผลิตพืชอินทรีย์ให้กับเกษตรกร จํานวณ 5 ราย พร้อมเยี่ยมชมผลผลิตและสินค้าทางการเกษตร สหกรณ์การเกษตรเกาะยาว จํากัด อาทิเช่น ผลิตภัณฑ์จากน้ํานมแพะ น้ํามันชายหยาดสกัดจากสมุนไพรพื้นถิ่นมีส่วนช่วยรักษาแผลไฟไหม้น้ําร้อนลวก และน้ําผึ้ง เป็นต้น
นอกจากนี้สหกรณ์การเกษตรเกาะยาว ยังมีการการดําเนินการจัดทําโครงการต่างๆ ซึ่งสอดคล้องกับนโยบายกระทรวงเกษตรและสหกรณ์ ได้แก่
- ศูนย์พัฒนาการเพิ่มประสิทธิภาพการผลิตสินค้าเกษตรกร (ศพก.)
- เศรษฐกิจพอเพียง
- สนับสนุนการใช้เครื่องจักรกลการเกษตรเพื่อช่วยเหลือเกษตรกรลดการใช้สารเคมีทางการเกษตรโดยระบบสหกรณ์
- เกษตรทฤษฎีใหม่
- เกษตรกรปราดเปรื่อง (Smart Farmer)
สหกรณ์การเกษตรเกาะยาว จํากัด จดทะเบียนเมื่อวันที่ 7 กรกฎาคม 2523 ดําเนินงานมาเป็นระยะเวลา 40 ปี ปัจจุบัน มีสมาชิก 1,198 คน มีทุนเรือนหุ้น 15,679,785 บาท เงินรับฝาก จํานวน 20,898,259.48 บาท โดยสหกรณ์ดําเนินธุรกิจจํานวน 3 ด้าน เพื่อบริการสมาชิก ดังนี้ ธุรกิจสินเชื่อ ธุรกิจรับฝากเงิน และธุรกิจจัดหาสินค้ามาจําหน่าย ปริมาณธุรกิจรวม 36,365,052.89 บาท
รัฐบาลไทย-ข่าวทำเนียบรัฐบาล-รัฐบาลเตรียมจัดงานสัปดาห์ส่งเสริมการเผยแผ่พระพุทธศาสนา เนื่องในเทศกาลวันอาสาฬหบูชา  และวันเข้าพรรษา  ระหว่างวันที่ 23 – 28 ก.ค. 61
วันศุกร์ที่ 6 กรกฎาคม 2561
รัฐบาลเตรียมจัดงานสัปดาห์ส่งเสริมการเผยแผ่พระพุทธศาสนา เนื่องในเทศกาลวันอาสาฬหบูชา  และวันเข้าพรรษา  ระหว่างวันที่ 23 – 28 ก.ค. 61
รัฐมนตรีประจําสํานักนายกรัฐมนตรี เป็นประธานการประชุมคณะกรรมการอํานวยการจัดงานสัปดาห์ส่งเสริมการเผยแผ่พระพุทธศาสนา เนื่องในเทศกาลวันอาสาฬหบูชา  และวันเข้าพรรษา  ประจําปี 2561 ครั้งที่ 1/2561
วันนี้ (6 กรกฎาคม 2561) เวลา 13.30 น. ณ ห้องประชุม 109 สํานักงานปลัดสํานักนายกรัฐมนตรี ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี เป็นประธานการประชุมคณะกรรมการอํานวยการจัดงานสัปดาห์ส่งเสริมการเผยแผ่พระพุทธศาสนา เนื่องในเทศกาลวันอาสาฬหบูชา และวันเข้าพรรษา ประจําปี 2561 ครั้งที่ 1/2561 ร่วมกับหน่วยงานที่เกี่ยวข้อง ซึ่งสรุปสาระสําคัญ ดังนี้
ที่ประชุมรับทราบการจัดกิจกรรมงานสัปดาห์ส่งเสริมการเผยแผ่พระพุทธศาสนา เนื่องในเทศกาลวันอาสาฬหบูชา และวันเข้าพรรษา ประจําปี 2561 ตามที่รัฐบาลและคณะสงฆ์ โดยมหาเถรสมาคม ได้เห็นชอบให้จัดกิจกรรมจัดงานสัปดาห์ส่งเสริมการเผยแผ่พระพุทธศาสนา เนื่องในเทศกาลวันอาสาฬหบูชา และวันเข้าพรรษา ประจําปี 2561 ซึ่งส่วนราชการ รัฐวิสาหกิจ องค์กรต่าง ๆ และภาคเอกชน ได้ดําเนินการจัดงานทั้งในส่วนกลางและส่วนภูมิภาค และวัดไทยในต่างประเทศ โดยมีวัตถุประสงค์สําคัญ ดังนี้ 1) เพื่อให้พุทธศาสนิกชนได้เข้าร่วมกิจกรรมต่าง ๆ ถวายเป็นพุทธบูชา 2) เพื่อส่งเสริมและรณรงค์ให้พุทธศาสนิกชนได้นําหลักธรรมทางพระพุทธศาสนามาเป็นแนวทางในการดําเนินชีวิตสําหรับตนเอง ครอบครัว สังคมและประเทศชาติ ตลอดจนเป็นการอนุรักษ์ประเพณีวัฒนธรรมอันดีงามของชาวไทย รวมทั้ง เพื่อส่งเสริมการเผยแผ่พระพุทธศาสนาทั้งส่วนกลาง ส่วนภูมิภาค และวัดไทยในต่างประเทศ
ส่วนกลางจะจัดขึ้นณ พุทธมณฑล จังหวัดนครปฐมโดยสํานักงานพระพุทธศาสนาแห่งชาติ ร่วมกับคณะสงฆ์ องค์กร มูลนิธิ สถานศึกษา ภาครัฐ และส่วนราชการต่าง ๆ กําหนดจัดกิจกรรม  ระหว่างวันที่ 23 – 28 กรกฎาคม 2561 กิจกรรมสําคัญประกอบด้วย พิธีเจริญพระพุทธมนต์และเจริญจิตตภาวนาของพระสงฆ์ไทย ผู้นําชาวพุทธนานาชาติ ถวายพระพรชัยมงคลแด่สมเด็จพระเจ้าอยู่หัว และสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 โดยพระเถรานุเถระ พระสงฆ์ และพุทธศาสนิกชน จํานวน 2,000 รูป/คน กิจกรรมส่งเสริมพระพุทธศาสนา และการประกวดของนักเรียนกลุ่มโรงเรียนการกุศลของวัดในพุทธศาสนา พิธีทําบุญตักบาตรพระสงฆ์ จํานวน 500 รูป พิธีบําเพ็ญพระราชกุศลเวียนเทียนเนื่องในวันอาสาฬหบูชา การแสดงพระธรรมเทศนา การบรรยายธรรม การสนทนาธรรม การทําบุญตักบาตร การประกอบพิธีเวียนเทียน การหล่อและถวายเทียนพรรษา การถวายผ้าจํานําพรรษา และกิจกรรมอื่น ๆ อีกมากมาย
ส่วนภูมิภาค สํานักงานพระพุทธศาสนาจังหวัด เป็นหน่วยงานหลักในการจัดกิจกรรมร่วมกับคณะสงฆ์ หน่วยงานภาครัฐและเอกชน องค์การทางศาสนาต่าง ๆ ภายในจังหวัดได้กําหนดจัดกิจกรรม ณ สถานที่ราชการ วัดที่เป็นศูนย์กลางของจังหวัด และวัดทุกวัด
ส่วนวัดไทยในต่างประเทศ จะมีการเชิญชวนพุทธศาสนิกชนชาวไทย และชาวต่างประเทศ เข้าร่วมกิจกรรมตามความเหมาะสม
*************************
กลุ่มประชาสัมพันธ์และแผนการประชาสัมพันธ์ สํานักโฆษก
รัฐบาลไทย-ข่าวทำเนียบรัฐบาล-นายกฯ ขอบคุณทุกฝ่ายร่วมใจช่วยภัยน้ำท่วม
วันอังคารที่ 15 ตุลาคม 2562
นายกฯ ขอบคุณทุกฝ่ายร่วมใจช่วยภัยน้ําท่วม
วันเสาร์ที่ 12 ตุลาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอกประยุทธ์ จันทร์โอชา นายกรัฐมนตรี ขอบคุณเจ้าหน้าที่ทุกฝ่ายรวมถึงภาคเอกชนและจิตอาสาทุกหมู่เหล่า ที่ได้มีส่วนร่วมในการช่วยเหลือผู้ประสบภัยน้ําท่วมจากอิทธิพลของพายุโพดุลและคาจิกิตั้งแต่เริ่มต้นมาจนถึงปัจจุบัน โดยเฉพาะในพื้นที่จังหวัดอุบลราชธานี ซึ่งเป็นพื้นที่ที่ได้รับผลกระทบอย่างหนักและใช้เวลาในการระบายน้ํานานที่สุด ซึ่งขณะนี้สถานการณ์เริ่มคลี่คลายและในหลายอําเภอได้มีการจัดกิจกรรม Kick Off ฟื้นฟูพื้นที่ประสบภัย อาทิ การสูบน้ําออกจากพื้นที่น้ําท่วมขัง การเข้าตรวจสอบความเสียหายและซ่อมแซมอาคารบ้านเรือน การทําความสะอาด วัด โรงเรียน ตรวจสอบระบบไฟฟ้า-ประปา เพื่อให้สถานการณ์ทุกอย่างกลับคืนสู่สภาพปกติโดยเร็ว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธ.ออมสิน ปิดปรับปรุงระบบงานบัตรอิเล็กทรอนิกส์ชั่วคราว 18 ถึง 19 มิถุนายนนี้ เพื่อพัฒนาระบบให้มีประสิทธิภาพยิ่งขึ้น
วันอังคารที่ 16 มิถุนายน 2563
ธ.ออมสิน ปิดปรับปรุงระบบงานบัตรอิเล็กทรอนิกส์ชั่วคราว 18 ถึง 19 มิถุนายนนี้ เพื่อพัฒนาระบบให้มีประสิทธิภาพยิ่งขึ้น
ธนาคารออมสินปิดปรับปรุงระบบบริหารจัดการบัตรอิเล็กทรอนิกส์ (Card Management System : CardM) เป็นการชั่วคราว ในวันพฤหัสบดีที่ 18 มิถุนายน 2563 ตั้งแต่เวลา 23.30 น. ถึงเวลา 00.45 น. ของวันศุกร์ที่ 19 มิถุนายน 2563 รวมระยะเวลา 1 ชั่วโมง 15 นาที
รายงานข่าวจากธนาคารออมสิน เปิดเผยว่า ธนาคารฯ จะดําเนินการพัฒนาและเพิ่มประสิทธิภาพในการบริการให้ดียิ่งขึ้น จึงจะมีการปิดปรับปรุงระบบบริหารจัดการบัตรอิเล็กทรอนิกส์ (Card Management System : CardM) เป็นการชั่วคราว ในวันพฤหัสบดีที่ 18 มิถุนายน 2563 ตั้งแต่เวลา 23.30 น. ถึงเวลา 00.45 น. ของวันศุกร์ที่ 19 มิถุนายน 2563 รวมระยะเวลา 1 ชั่วโมง 15 นาที ส่งผลให้ในช่วงระยะเวลาดังกล่าว ลูกค้าของธนาคารและต่างธนาคารจะไม่สามารถใช้บริการผ่านช่องทางต่างๆได้ ดังนี้ บัตรเดบิตธนาคารออมสินไม่สามารถใช้งานได้ทุกช่องทางทั้งในประเทศและต่างประเทศ, ระบบ MyMo MyCard ไม่สามารถทํารายการถอนเงินที่เครื่องถอนเงินอัตโนมัติ (ATM) ธนาคารออมสิน รวมถึงไม่สามารถฝากเงินเข้าบัญชีธนาคารออมสิน ผ่านเครื่องฝากเงินอัตโนมัติ (CDM)/เครื่องฝาก-ถอนเงินอัตโนมัติ (ADM Recycle) ธนาคารออมสินและเครื่องฝากเงินอัตโนมัติ (CDM) ต่างธนาคาร นอกจากนี้ไม่สามารถโอนเงินเข้าบัญชีธนาคารออมสิน (ORFT) ผ่านเครื่องถอนเงินอัตโนมัติ (ATM)/เครื่องฝาก-ถอนเงินอัตโนมัติ (ADM Recycle) ธนาคารออมสินและต่างธนาคารได้ จึงขออภัยลูกค้าทุกท่านสําหรับความไม่สะดวกในครั้งนี้ด้วย
สอบถามข้อมูลเพิ่มเติม สามารถติดตามได้ตามสื่อประชาสัมพันธ์ของธนาคารออมสินทุกช่องทาง ได้แก่ Website : www.gsb.or.th, Line Official, Facebook : GSB Society หรือสอบถามรายละเอียดเพิ่มเติมจากเจ้าหน้าที่ธนาคารออมสินทุกสาขาทั่วประเทศ หรือ ศูนย์ลูกค้าสัมพันธ์ธนาคารออมสิน Call Center โทร.1115
รัฐบาลไทย-ข่าวทำเนียบรัฐบาล-ปัญหาผิวหน้าที่อาจจะเกิดขึ้นได้เมื่อจำเป็นต้องใส่หน้ากากอนามัย ??
วันพุธที่ 5 สิงหาคม 2563
ปัญหาผิวหน้าที่อาจจะเกิดขึ้นได้เมื่อจําเป็นต้องใส่หน้ากากอนามัย ??
มีปัญหาและวิธีการป้องกันอย่างไรบ้างนะ
รัฐบาลไทย-ข่าวทำเนียบรัฐบาล-สาร พลเอก ประยุทธ์ จันทร์โอชา นายกรัฐมนตรี เนื่องในประเพณีสงกรานต์และเทศกาลงานบุญปีใหม่ไทย ประจำปี 2560 ระหว่างวันที่ 13-15 เมษายน 2560
วันพฤหัสบดีที่ 13 เมษายน 2560
สาร พลเอก ประยุทธ์ จันทร์โอชา นายกรัฐมนตรี เนื่องในประเพณีสงกรานต์และเทศกาลงานบุญปีใหม่ไทย ประจําปี 2560 ระหว่างวันที่ 13-15 เมษายน 2560
สาร พลเอก ประยุทธ์ จันทร์โอชา นายกรัฐมนตรี เนื่องในประเพณีสงกรานต์และเทศกาลงานบุญปีใหม่ไทย ประจําปี 2560 ระหว่างวันที่ 13-15 เมษายน 2560
สงกรานต์ เป็นประเพณีสําคัญของคนไทยมาตั้งแต่โบราณกาล และถือเป็นวันขึ้นปีใหม่ไทยโดยเป็นช่วงเวลาที่สมาชิกในครอบครัวจะได้กลับมาพบปะกัน ร่วมกันทํากิจกรรมทางศาสนาและกิจกรรมทางสังคม ได้แสดงออกถึงความกตัญญู ความเคารพแก่พ่อแม่ และผู้สูงอายุ ด้วยการเข้าวัดทําบุญตักบาตร สรงน้ําพระ การรดน้ําดําหัวขอพรผู้ใหญ่ และการประกอบกิจกรรมสาธารณะประโยชน์เพื่อสังคม ซึ่งถือเป็นการสืบสานประเพณีสงกรานต์ที่มีมาอย่างยาวนาน อันเป็นการเสริมสร้างความรักความสามัคคีและความสัมพันธ์ที่ดีให้เกิดขึ้นในครอบครัว ชุมชน สังคมและประเทศชาติ
รัฐบาลมุ่งปลูกฝังค่านิยมความเป็นไทยและการอนุรักษ์ ฟื้นฟูศิลปวัฒนธรรมไทย ทุกแขนงและส่งเสริมให้คนไทยทุกคนได้เรียนรู้วัฒนธรรมประเพณีอันดีงามของชาติ เพื่อให้คนไทยทุกคนมีความภาคภูมิใจในบรรพบุรุษที่ได้สรรค์สร้างเอกลักษณ์ของชาติไว้ให้ลูกหลานในวันนี้ โดยให้การสนับสนุนการจัดกิจกรรมแบบอนุรักษ์ และส่งเสริมขนบธรรมเนียมประเพณีที่ดีงามของไทย เพื่อคงคุณค่าความเป็นเอกลักษณ์ของไทยไว้ให้ยั่งยืน ตลอดจนส่งเสริมการท่องเที่ยวตามเทศกาล เพื่อให้นักท่องเที่ยวทั้งชาวไทยและชาวต่างชาติได้มาร่วมเยี่ยมชมวัฒนธรรมประเพณีที่ดีงามของไทยในทุกท้องถิ่น อันเป็นการนําทุนทางวัฒนธรรมมาส่งเสริมให้เกิดการขับเคลื่อนเศรษฐกิจของประเทศให้ขยายตัวเติบโตต่อไป
เนื่องในโอกาสประเพณีสงกรานต์และเทศกาลงานบุญปีใหม่ไทย ประจําปีพุทธศักราช 2560 ผมขออาราธนาคุณพระศรีรัตนไตรและสิ่งศักดิ์สิทธิ์ทั้งหลายในสากลโลก อีกทั้งเดชะพระบารมีแห่งองค์สมเด็จพระเจ้าอยู่หัวมหาวชิราลงกรณ บดินทรเทพยวรางกูร ได้โปรดดลบันดาลประทานพรให้พี่น้องประชาชนชาวไทยทุกคน มีความสุข มีความเจริญ และเล่นสงกรานต์กันด้วยไมตรีจิตมิตรภาพ และมีความปลอดภัยโดยทั่วกัน
*******************************
รัฐบาลไทย-ข่าวทำเนียบรัฐบาล-สนช.รับร่าง พ.ร.บ.สถาบันภูมิราชธรรม
วันอังคารที่ 6 ธันวาคม 2559
สนช.รับร่าง พ.ร.บ.สถาบันภูมิราชธรรม
ที่ประชุมสภานิติบัญญัติแห่งชาติ (สนช.) มีมติรับหลักการวาระแรกในร่างพระราชบัญญัติสถาบันภูมิราชธรรม พ.ศ. .... ด้วยคะแนน 217 เสียง งดออกเสียง 3 เสียง
นพ.ธีระเกียรติ เจริญเศรษฐศิลป์ รัฐมนตรีช่วยว่าการกระทรวงศึกษาธิการเปิดเผยว่าจากการที่คณะรัฐมนตรีได้มีมติอนุมัติหลักการร่างพระราชบัญญัติสถาบันภูมิราชธรรม พ.ศ. .... เมื่อวันอังคารที่20กันยายน 2559โดยให้ส่งสํานักงานคณะกรรมการกฤษฎีกาตรวจพิจารณา แล้วส่งให้คณะกรรมการประสานงานสภานิติบัญญัติแห่งชาติพิจารณา ก่อนเสนอสภานิติบัญญัติแห่งชาติต่อไปนั้น
จากการประชุมสภานิติบัญญัติแห่งชาติ (สนช.) เมื่อวันพฤหัสบดีที่ 1 ธันวาคม 2559โดยมีนายพรเพชร วิชิตชลชัย ประธาน สนช. เป็นประธาน ได้มีมติรับหลักการวาระแรกในร่าง พ.ร.บ.สถาบันภูมิราชธรรม พ.ศ. .... ด้วยคะแนน 217 เสียง งดออกเสียง 3 เสียง และให้ตั้งคณะกรรมาธิการวิสามัญจํานวน 21 คนเพื่อพิจารณาต่อไป
สาระสําคัญของร่างพระราชบัญญัติดังกล่าวคือในโอกาสที่พระบาทสมเด็จพระปรมินทรมหาภูมิพลอดุลยเดช ทรงครองสิริราชย์สมบัติครบ 70 ปี เมื่อวันที่ 9 มิถุนายน 2559
จึงเห็นควรจัดตั้ง "สถาบันภูมิราชธรรม" เพื่อเป็นสถาบันอุดมศึกษาทางวิชาการและวิชาชีพชั้นสูง เพื่อเฉลิมพระเกียรติคุณด้านการศึกษาและศิลปวิทยาการ ทั้งฝ่ายวิทยาศาสตร์และศิลปะศาสตร์ทุกแขนง พร้อมน้อมนําพระปรีชาสามารถและพระอัจฉริยภาพที่ทรงมีอยู่เต็มเปี่ยมในความรู้ทุกด้าน และยังได้ให้เกิดประโยชน์สุขแก่พสกนิกร มาเป็นแบบอย่างในการจัดกระบวนการศึกษาเรียนรู้อีกทั้งเพื่อเป็นพระบรมราชานุสรณ์ด้วยความสํานึกในพระมหากรุณาธิคุณที่มีอยู่เหนือเกล้าเหนือกระหม่อมของประชาชาติไทยในอนาคตกาล โดยไม่มีเวลาสิ้นสูญ ทั้งนี้จะเปิดการเรียนการสอนครั้งแรกในปี 2561
โดยสถาบันภูมิราชธรรม เป็นนิติบุคคล มีฐานะเป็นหน่วยงานในกํากับของรัฐ และอยู่ในอุปถัมภ์ของสํานักงานทรัพย์สินส่วนพระมหากษัตริย์กําหนดให้เป็นสถาบันอุดมศึกษาทางวิชาการและวิชาชีพชั้นสูง ก่อตั้งขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช มีวัตถุประสงค์ที่จะบุกเบิก แสวงหา และเป็นคลังความรู้ ให้การศึกษา ส่งเสริม ประยุกต์และพัฒนาวิชาการและวิชาชีพชั้นสูง สร้างบัณฑิต วิจัย เป็นแหล่งรวมสติปัญญาและบริการทางวิชาการแก่สังคม รวมทั้งสืบสานทะนุบํารุงศิลปวัฒนธรรม เพื่อความมั่นคง มั่งคั่งและยั่งยืนของสังคมและประเทศชาติ พร้อมกําหนดรายได้ของสถาบัน ได้แก่ เงินที่สํานักงานทรัพย์สินส่วนพระมหากษัตริย์มอบให้เพื่อจัดตั้งกองทุนหรือมอบสมบทภายหลัง และรายได้หรือผลประโยชน์จากกองทุนดังกล่าว เงินอุดหนุนทั่วไปที่รัฐบาลจัดสรรให้เป็นรายปีเงินและทรัพย์สินที่มีผู้อุทิศให้แก่สถาบัน เงินกองทุนที่สถาบันจัดตั้งขึ้น และรายได้หรือผลประโยชน์จากกองทุนดังกล่าว เป็นต้น
ทั้งนี้สมาชิกสภานิติบัญญัติแห่งชาติได้อภิปรายแสดงความเห็นด้วยกับร่างพระราชบัญญัติดังกล่าว อาทิ
นายตวง อันทะไชย:"เห็นด้วยกับร่างพระราชบัญญัติฉบับนี้ เพราะเป็นสิ่งที่พระบาทสมเด็จพระปรมินทรมหาภูมิพลอดุลยเดชต้องการให้คนไทยได้เรียนรู้จากสถาบันดังกล่าว โดยเฉพาะการเกษตรเพื่อให้ประชาชนต่อยอดไปสู่การพัฒนา สร้างรายได้ให้กับตัวเอง รวมทั้งต้องมีการเรียนรู้โดยการปฏิบัติ เพื่อต่อยอดพัฒนาวิถีชีวิตของตนเอง และน้อมนําหลักปรัชญาเศรษฐกิจพอเพียงมาใช้ในการดําเนินชีวิต"
นพ.เจตน์ ศิรธรานนท์:"เสนอแนะให้นําหลักปรัชญาเศรษฐกิจพอเพียงมาใช้ แม้จะยากแต่ก็ต้องทําความเข้าใจ เพื่อนําไปสู่ความสําเร็จและสร้างความกินดีอยู่ดีของประชาชน พร้อมทั้งควรให้มีการเรียนรู้จากโครงการตามพระราชดําริต่าง ๆ เพื่อนํามาใช้ในการพัฒนาชีวิต"
รัฐบาลไทย-ข่าวทำเนียบรัฐบาล- มาตรการบรรเทาดอกเบี้ย SMEs ที่ประสบอุทกภัย
วันศุกร์ที่ 14 กันยายน 2561
มาตรการบรรเทาดอกเบี้ย SMEs ที่ประสบอุทกภัย
รัฐบาลออกมาตรการช่วยบรรเทาภาระดอกเบี้ยแก่ผู้ประกอบการ SMEs ที่ประสบปัญหาน้ําท่วมและอยู่ในพื้นที่ประสบภัยตามประกาศของกรมป้องกันและบรรเทาสาธารณภัย โดยลดอัตราดอกเบี้ยสินเชื่อของธนาคารกรุงไทยให้สูงสุดร้อยละ 1 ของวงเงินสินเชื่อเดิมที่ผู้ประกอบการมีอยู่
ศุกร์ที่ 14 ก.ย.61
มาตรการบรรเทาดอกเบี้ย SMEs ที่ประสบอุทกภัย
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการช่วยบรรเทาภาระดอกเบี้ยแก่ผู้ประกอบการ SMEs ที่ประสบปัญหาน้ําท่วมและอยู่ในพื้นที่ประสบภัยตามประกาศของกรมป้องกันและบรรเทาสาธารณภัย โดยลดอัตราดอกเบี้ยสินเชื่อของธนาคารกรุงไทยให้สูงสุดร้อยละ 1 ของวงเงินสินเชื่อเดิมที่ผู้ประกอบการมีอยู่ และยังได้เปิดให้บริการสินเชื่อชุดใหม่ วงเงินสูงสุด 10 ล้านบาท ในอัตราดอกเบี้ยเริ่มต้นร้อยละ 4 เพื่อให้ผู้ประกอบการ SMEs ที่ประสบภัยมีเงินทุนสําหรับการใช้จ่าย ก่อให้เกิดสภาพคล่องและช่วยฟื้นฟูธุรกิจให้ดําเนินต่อไปได้อย่างมั่นคง ทั้งนี้ ผู้สนใจสามารถติดต่อขอข้อมูลและยื่นขอสินเชื่อได้ภายในวันที่ 28 ก.พ.62 ที่ธนาคารกรุงไทยทุกสาขา ทั่วประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“ยุติธรรม” บันทึกเทปรายการเดินหน้าประเทศไทย ในประเด็น “กองทุนยุติธรรม” ช่วยเหลือประชาชน
วันพฤหัสบดีที่ 28 กันยายน 2560
“ยุติธรรม” บันทึกเทปรายการเดินหน้าประเทศไทย ในประเด็น “กองทุนยุติธรรม” ช่วยเหลือประชาชน
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม ให้สัมภาษณ์ในประเด็น “กองทุนยุติธรรม” ช่วยเหลือประชาชน และมิติงานด้านการสนับสนุนงบประมาณจากกองทุนยุติธรรม
เมื่อวันพุธที่ ๒๗ กันยายน ๒๕๖๐ เวลา ๑๐.๐๐ น.
ณ ศูนย์การเรียนรู้กระทรวงยุติธรรม ชั้น ๗ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
ให้สัมภาษณ์ในประเด็น “กองทุนยุติธรรม” ช่วยเหลือประชาชน
และมิติงานด้านการสนับสนุนงบประมาณจากกองทุนยุติธรรม
เพื่อดําเนินการจัดโครงการให้ความรู้ทางกฎหมายแก่ประชาชน
รวมทั้งประชาชนที่ได้รับการช่วยเหลือจากกองทุนยุติธรรม
เพื่อเผยแพร่ประชาสัมพันธ์ผ่านทางรายการ “เดินหน้าประเทศไทย”
ทางสถานีโทรทัศน์รวมการเฉพาะกิจแห่งประเทศไทย
โดยมี นายอภิรักษ์ หาญพิชิตวณิชย์ เป็นผู้ดําเนินรายการ
รัฐบาลไทย-ข่าวทำเนียบรัฐบาล-กระทรวงยุติธรรม ร่วมมือสถาบันพลังจิตตานุภาพ สอนหลักสูตรสมาธิให้กับผู้ที่ก้าวพลาดกระทำความผิด  เพื่อยกระดับจิตใจให้สามารถกลับคืนสู่สังคมได้อย่างมีคุณภาพ
วันพุธที่ 6 กันยายน 2560
กระทรวงยุติธรรม ร่วมมือสถาบันพลังจิตตานุภาพ สอนหลักสูตรสมาธิให้กับผู้ที่ก้าวพลาดกระทําความผิด  เพื่อยกระดับจิตใจให้สามารถกลับคืนสู่สังคมได้อย่างมีคุณภาพ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานในพิธีลงนามบันทึกข้อตกลงความร่วมมือ ระหว่างกระทรวงยุติธรรม กับสถาบันพลังจิตตานุภาพ หลวงพ่อวิริยังค์ สิรินฺธโร
เมื่อวันพุธที่ ๖ กันยายน ๒๕๖๐ เวลา ๑๔.๐๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานในพิธีลงนามบันทึกข้อตกลงความร่วมมือ ระหว่างกระทรวงยุติธรรม
กับสถาบันพลังจิตตานุภาพ หลวงพ่อวิริยังค์ สิรินฺธโร
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายมีชัย ฤชุพันธุ์ รองประธานกรรมการมูลนิธิสถาบันพลังจิตตานุภาพ หลวงพ่อวิริยังค์ สิรินฺธโร
ร่วมลงนาม
เพื่อนําหลักสูตรสอนสมาธิ “สัคคสาสมาธิ” (สมาธิยกใจสู่สวรรค์)
ตามแนวทางของพระธรรมมงคลญาณ (หลวงพ่อวิริยังค์ สิรินฺธโร) ประธานกรรมการมูลนิธิ
มาสอนและให้มีการปฏิบัติสมาธิแก่ผู้ต้องขังในเรือนจําของกรมราชทัณฑ์ทั่วประเทศ
รวมทั้งนําไปสอนเยาวชนผู้ต้องถูกควบคุมของกรมพินิจและคุ้มครองเด็กและเยาวชน
ตลอดจนผู้ต้องถูกคุมประพฤติโดยกรมคุมประพฤติ
โอกาสนี้ รัฐมนตรีว่าการกระทรวงยุติธรรม กล่าวว่า กระทรวงยุติธรรมได้ริเริ่มโครงการพัฒนาจิตใจผู้ต้องขัง ด้วยการสอนทําสมาธิ ตามแนวทางของพระธรรมมงคลญาณ ซึ่งมีผู้ต้องโทษที่ผ่านการอบรม
กว่า 250,000 คน ส่งผลให้ผู้ต้องขังเกิดการเปลี่ยนแปลงพฤติกรรมในทางที่ดี มีกําลังใจในการดําเนินชีวิต
มีความรับผิดชอบมากยิ่งขึ้น สามารถกลับตัวกลับใจเป็นคนดีและอุทิศตนเป็นประโยชน์ต่อสังคมได้ในอนาคต ดังนั้น กระทรวงยุติธรรม จึงได้ทําบันทึกข้อตกลงนี้ กับมูลนิธิสถาบันพลังจิตตานุภาพ
หลวงพ่อวิริยังค์ สิรินฺธโร เพื่อนําหลักสูตรสัคคสาสมาธิ ตามแนวทางพระธรรมมงคลญาณ (วิริยังค์ สิรินฺธโร)
มาสอนและให้มีการปฏิบัติสมาธิแก่ผู้ต้องขังในเรือนจําของกรมราชทัณฑ์ทั่วประเทศ รวมทั้งนําไปสอนเยาวชน
ผู้ต้องถูกควบคุมของกรมพินิจและคุ้มครองเด็กและเยาวชน ตลอดจนผู้ต้องถูกคุมประพฤติโดยกรมคุมประพฤติ เพื่อให้กลุ่มคนดังกล่าวสามารถน้อมนําหลักธรรมไปปรับใช้ในการพัฒนาคุณภาพชีวิต
รวมทั้งมีความอ่อนโยน อดทน อดกลั้น มีจิตใจที่เข้มแข็งต่อสู้กับความท้อแท้
ทําให้มีกําลังใจที่จะดําเนินชีวิตในสังคมได้อย่างปกติสุขต่อไป
โดยมี พระครูปลัดมงคลวัฒน์ กรรมการมูลนิธิสถาบันพลังจิตตานุภาพ หลวงพ่อวิริยังค์ สิรินฺธโร
ศาสตราจารย์กิตติคุณ ดร.บวรศักดิ์ อุวรรณโณ กรรมการและเลขานุการ
มูลนิธิสถาบันพลังจิตตานุภาพ หลวงพ่อวิริยังค์ สิรินฺธโร
นายศิริธัช โรจนพฤกษ์ กรรมการและเลขานุการ มูลนิธิสถาบันพลังจิตตานุภาพ หลวงพ่อวิริยังค์ สิรินฺธโร
นายชัช ชลวร กรรมการมูลนิธิสถาบันพลังจิตตานุภาพ หลวงพ่อวิริยังค์ สิรินฺธโร
ศาสตราจารย์พิเศษ ดร. สาคร สุขศรีวงศ์ กรรมการและเหรัญญิก มูลนิธิสถาบันพลังจิตตานุภาพ
หลวงพ่อวิริยังค์ สิรินฺธโร
คุณดาวน้อย สุทธินิภาพันธ์ กรรมการและผู้ช่วยเลขานุการ มูลนิธิสถาบันพลังจิตตานุภาพ
หลวงพ่อวิริยังค์ สิรินฺธโร
นายกอบเกียรติ กสิวิวัฒน์ อธิบดีกรมราชทัณฑ์
พันตํารวจเอกณรัชต์ เศวตนันทน์ อธิบดีกรมคุมประพฤติ
นายสหการณ์ เพ็ชรนรินทร์ รองอธิบดี รักษาราชการแทนอธิบดีกรมพินิจและคุ้มครองเด็กและเยาวชน
ร่วมเป็นสักขีพยานในการลงนามดังกล่าวฯ
ณ ห้องประชุมกระทรวงยุติธรรม ๑ ชั้น ๙ อาคาราชบุรีดิเรกฤทธิ์ ศูนย์ราชการเฉลิมพระเกียรติฯ